## Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Grada Slatine

### NN 68/2008 (11.6.2008.), Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Grada Slatine

# VLADA REPUBLIKE HRVATSKE

**2240**

Na temelju članka 45. stavka 4. Zakona o poljoprivrednom zemljištu (»Narodne
novine«, br. 66/2001, 87/2002, 48/2005 i 90/2005), Vlada Republike Hrvatske je
na sjednici održanoj dana 5. lipnja 2008. godine donijela

## ODLUKU

### O DODJELI KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA SLATINE

I.

Vlada Republike Hrvatske (u daljnjem tekstu: Davatelj koncesije) dodjeljuje
tvrtki, STARI PODRUM d.o.o. Slatina, Kralja Zvonimira 6 (u daljnjem tekstu:
Korisnik koncesije) koncesiju za korištenje poljoprivrednog zemljišta u
vlasništvu Republike Hrvatske na području Grada Slatine, koje je prema
posjedovnom listu Područnog ureda za katastar Virovitica, Ispostava Slatina,
Državne geodetske uprave, označeno kao:

*k.o. Podravska Slatina*

|  |  |  |  |
| --- | --- | --- | --- |
| k.č.br. | kultura | klasa | ha a m2 |
| 5038 | PAŠNJAK | 3 | 09 77 |
| 5039 | LIVADA | 3 | 2 79 80 |
| 5044/2 | VINOGRAD | 2 | 94 72 |
| 5046/1 | VINOGRAD | 1 | 1 04 95 |
| 5048 | VINOGRAD | 1 | 17 48 |
| 5049 | VINOGRAD | 1 | 2 32 70 |
| 5051 | VINOGRAD | 1 | 1 38 09 |
| 5053 | VINOGRAD | 2 | 1 28 08 |
| 5055 | VINOGRAD | 1 | 67 66 |
| 5058 | VINOGRAD | 2 | 1 10 95 |
| 5069 | VINOGRAD | 2 | 2 77 22 |
| 5070 | VINOGRAD | 2 | 06 80 |
| 7156 | VINOGRAD | 3 | 39 77 |
| 7157 | VINOGRAD | 2 | 1 50 22 |
| 7158 | VINOGRAD | 1 | 32 93 |
| 7162 | VINOGRAD | 2 | 24 32 |
| 7163 | VINOGRAD | 2 | 1 46 62 |
| 7165/2 | PAŠNJAK | 4 | 01 55 |
| 7165/3 | PAŠNJAK | 4 | 16 50 |
| 7165/4 | PAŠNJAK | 4 | 03 21 |
| 7165/5 | PAŠNJAK | 4 | 05 50 |
| 7166 | VINOGRAD | 2 | 53 37 |
| 7169 | VINOGRAD | 1 | 77 05 |
| 7170 | VINOGRAD | 1 | 79 01 |
| 7172 | VINOGRAD | 2 | 98 01 |
| 7173 | VINOGRAD | 2 | 73 77 |
| 7174 | VINOGRAD | 2 | 25 20 |
| 7175 | VINOGRAD | 2 | 99 01 |
| 7176 | VINOGRAD | 2 | 26 48 |

*k.o. Kozice*

|  |  |  |  |
| --- | --- | --- | --- |
| k.č.br. | kultura | klasa | ha a m2 |
| 1455 | VINOGRAD | 4 | 26 12 25 |
| 1471/1 | VINOGRAD | 4 | 38 77 |
| 1471/2 | VINOGRAD | 4 | 38 74 |
| 1482/4 | LIVADA | 4 | 53 88 |
| 1482/6 | VINOGRAD | 4 | 09 78 |
| 1452/1 | ORANICA | 5 | 20 14 |
| 1456 | ORANICA | 6 | 15 99 |
| 1457 | VINOGRAD | 4 | 12 62 |
| 1486/1 | ORANICA | 4 | 01 62 |
| 1487 | ORANICA | 4 | 04 35 |
| 1506/7 | VINOGRAD | 4 | 01 98 |

Sveukupna površina: 52 ha 30 a 86 m2.
Sveukupna visina godišnje koncesijske naknade iznosi: 13.436,71 kuna.

II.

Poljoprivredno zemljište u vlasništvu Republike Hrvatske koje je predmet ove
Odluke daje se u koncesiju kao proizvodno tehnološka cjelina za dugogodišnje
nasade.

III.

Korisnik koncesije dužan je iskorištavati poljoprivredno zemljišta iz točke I.
ove Odluke u skladu s Programom iskorištavanja poljoprivrednog zemljišta, koji
čini sastavni dio ugovora o koncesiji, i to na takav način koji će osigurati
najveću moguću zaštitu okoliša.

IV.

Korisnik koncesije ne može ući u posjed poljoprivrednog zemljišta koje je
minirano sve dok ne bude razminirano, a troškove razminiravanja sam će snositi.

V.

Za korištenje poljoprivrednog zemljišta u vlasništvu Republike Hrvatske
navedenog u točki I. ove Odluke, Korisnik koncesije dužan je plaćati Davatelju
koncesije godišnju naknadu u iznosu navedenom u točki I. ove Odluke.
Dinamika plaćanja naknade za koncesiju odredit će se ugovorom o koncesiji.

VI.

Koncesija iz točke I. ove Odluke dodjeljuje se na vrijeme od 40 godina, počevši
od dana sklapanja ugovora o koncesiji predmetnog poljoprivrednog zemljišta.

VII.

Dozvoljava se Korisniku koncesije postavljanje gospodarskih objekata, pomoćnih
uređaja i objekata za iskorištavanje zemljišta, ako je to u skladu s dokumentima
prostornog uređenja i graditeljstva.
Po isteku koncesije navedeni objekti postaju vlasništvo Davatelja koncesije.
Davatelj koncesije ima pravo tražiti da Korisnik koncesije o svom trošku ukloni
postavljene gospodarske, pomoćne i druge objekte na predmetnom poljoprivrednom
zemljištu.

VIII.

Ministarstvo poljoprivrede, ribarstva i ruralnog razvoja može otkazati Korisniku
koncesije ugovor o koncesiji poljoprivrednog zemljišta iz točke I. ove Odluke,
ako Korisnik koncesije i nakon opomene koristi predmetno poljoprivredno
zemljište suprotno ugovoru i ne primjenjuje mjere i postupke predviđene
propisima o zaštiti i korištenju poljoprivrednog zemljišta.

IX.

Ugovor o koncesiji raskida se ako Korisnik koncesije ne plati godišnju
koncesijsku naknadu utvrđenu ugovorom o koncesiji, u roku od 15 dana od dana
primitka poziva Davatelja koncesije, te ako predmetno zemljište daje u zakup ili
potkoncesiju.

X.

Na temelju ove Odluke ovlašćuje se ministar poljoprivrede, ribarstva i ruralnog
razvoja da sklopi ugovor o koncesiji poljoprivrednog zemljišta iz točke I. ove
Odluke, kojim će se detaljno urediti ovlaštenja Davatelja koncesije, te prava i
obveze Korisnika koncesije.

XI.

Ova Odluka stupa na snagu danom donošenja, a objavit će se u »Narodnim
novinama«.

Klasa: 320-02/07-03/12
Urbroj: 5030116-08-1
Zagreb, 5. lipnja 2008.

Potpredsjednica Vlade
i ministrica obitelji, branitelja i
međugeneracijske solidarnosti
**Jadranka Kosor, dipl. iur**., v. r.

Ostalo, NN 68/2008-2240
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)